b"\n_START_ARTICLE_\nBaldu\xc3\xad V de Flandes\n_START_SECTION_\nBiografia\n_START_PARAGRAPH_\nAl segle\xc2\xa0XI el comtat de Flandes fou vassall del regne de Fran\xc3\xa7a i per a una petita part (el marcgraviat de Valenciennes del Sacre Imperi Romanogerm\xc3\xa0nic. Sota el govern del comte Baldu\xc3\xad V, el marcgraviat d'Ename (entre l'Escalda i el Dender) va quedar lligat a aquesta regi\xc3\xb3 (1056/1059). El seu territori posse\xc3\xafa un poder equivalent al d'un regne i els seus sobirans exerceixen una influ\xc3\xa8ncia considerable sobre els assumptes pol\xc3\xadtics de l'Europa occidental._NEWLINE_Baldu\xc3\xad va ser regent de Fran\xc3\xa7a ( 1060- 1066) per al seu nebot per alian\xc3\xa7a el rei Felip I de Fran\xc3\xa7a._NEWLINE_El futur Baldu\xc3\xad V fou en principi un fill turbulent, revoltat contra el seu pare. Despr\xc3\xa9s del seu prestigi\xc3\xb3s matrimoni amb Adela de Fran\xc3\xa7a, no va vacil\xc2\xb7lar a posar-se al capdavant dels barons flamencs rebels que van expulsar a Baldu\xc3\xad IV del comtat. Portat a la submissi\xc3\xb3 despr\xc3\xa9s de la intervenci\xc3\xb3 del duc Robert I de Normandia i la tornada del seu pare, va esdevenir a la mort d'aquest \xc3\xbaltim, un dels m\xc3\xa9s poderosos vassalls del rei de Fran\xc3\xa7a. _NEWLINE_Va entrar primer de tot en guerra contra Thierry IV d'Holanda, que li discutia la Zelanda, que havia estat atribu\xc3\xafda al seu pare per l'emperador Enric II. Baldu\xc3\xad va envair Fr\xc3\xadsia i va sortir victori\xc3\xb3s del conflicte: la Zelanda va quedar en l'esfera d'influ\xc3\xa8ncia del comtat de Flandre._NEWLINE_El 1046, el comte va prendre partit per Godofreu II de Baixa Lotar\xc3\xadngia el Barbut, en la lluita que ho oposa a l'emperador Enric III, que havia atribu\xc3\xaft el ducat d'Alta Lotar\xc3\xadngia a Adalbert d'Als\xc3\xa0cia (Adalbert III de Metz). En resposta a la seva rebel\xc2\xb7li\xc3\xb3 va perdre el marcgraviat de Valenciennes. Aliat a Thierry IV d'Holanda, es va apoderar del castell d'Ename i va reconquerir Gant merc\xc3\xa8s al noble Lambert. Amb Godofreu el Barbut es va apoderar fins i tot de Nimega, on Adalbert d'Als\xc3\xa0cia va trobar la mort en el transcurs d'una escaramussa. Tanmateix, Baldu\xc3\xad es va haver de replegar enfront dels ex\xc3\xa8rcits de l'emperador. El comte de Flandes va fer la seva submissi\xc3\xb3 el 1056 a Col\xc3\xb2nia. _NEWLINE_El 1051, Riquilda d'Hainaut va quedar v\xc3\xaddua. Sedu\xc3\xaft per la perspectiva de col\xc2\xb7locar el comtat d'Hainaut a l'escarsella de la seva fam\xc3\xadlia, Baldu\xc3\xad V va segrestar a Riquilda per destinar-la al seu fill gran. El bisbe de Cambrai, Lietbert, va fulminar l'excomuni\xc3\xb3 per consanguinitat, per\xc3\xb2 el papa Lle\xc3\xb3 IX atorga una dispensa i aixeca la sanci\xc3\xb3 despr\xc3\xa9s d'alguns anys: el fill gran del comte de Flandes va esdevenir el comte Baldu\xc3\xad I d'Hainaut, el que feia preveure la unificaci\xc3\xb3 dels dos comtats. _NEWLINE_La guerra amb l'emperador es va revifar llavors, per\xc3\xb2 aquesta vegada sense Godofreu. Baldu\xc3\xad va ocupar Lieja, va destruir Thuin i va avan\xc3\xa7ar fins a Huy. Enric III va replicar entrant a Flandes. Baldu\xc3\xad va dirigir la resist\xc3\xa8ncia a Arques on, segons la llegenda, va fer construir en tres nits un immens fossat (que despr\xc3\xa9s fou el Canal de Neufoss\xc3\xa9 que va des de Lieja a La Bass\xc3\xa9e. Aquest fossat fou finalment in\xc3\xbatil, ja que Enric III, ajudat de l'antic castell\xc3\xa0 de Cambrai, Joan de B\xc3\xa9thune, el va salvar, va destrossar el pa\xc3\xads i prengu\xc3\xa9 Tournai (juny de 1054), mentre que Baldu\xc3\xad va patir una derrota davant Anvers, defensada per Fr\xc3\xa9d\xc3\xa9ric de Luxemburg ( 1055). _NEWLINE_Fou la mort, l'any seg\xc3\xbcent, d'Enric III el que va permetre aturar el conflicte. En el moment de la seva genuflexi\xc3\xb3 a Col\xc3\xb2nia (1056) i despr\xc3\xa9s de les negociacions de pau a Andernach (1056 i 1059) les cessions del margraviat d'Ename (comtat d'Alost), del castell de GanT, del Pa\xc3\xads de Waes i dels Quatre-M\xc3\xa9tiers, aix\xc3\xad com de les cinc illes de la Z\xc3\xa9lande, foren fetes o confirmades en benefici de Baldu\xc3\xad V. A m\xc3\xa9s, el matrimoni de Riquilda d'Hainaut i de Baldu\xc3\xad I fou ratificat, i la ciutat de Tournai va entrar sota la seva autoritat._NEWLINE_El 1060, a la mort del seu cunyat Enric I de Fran\xc3\xa7a, fou tutor del nou rei Felip I de Fran\xc3\xa7a, i despr\xc3\xa9s \xc3\xbanic regent de Fran\xc3\xa7a quan la reina Anna de K\xc3\xadev va contreure segones noces. En tant que tal, va acordar no atorgar l'ajuda de Fran\xc3\xa7a a Guillem el Bastard o el Conqueridor, duc de Normandia, que projectava conquerir Anglaterra, per\xc3\xb2 li atorga el suport dels flamencs; Guillem estava casat amb la seva filla Matilde._NEWLINE_Baldu\xc3\xad havia casat el 1063 a un altre dels seus cinc fills, Robert, amb Gertruda de Sax\xc3\xb2nia, atribuint-li la part imperial del comtat de Flandes. Despr\xc3\xa9s de la seva mort l'1 de setembre de 1067, el m\xc3\xa9s poder\xc3\xb3s dels comtes de Flandes va ser inhumat enmig del cor de la col\xc2\xb7legial Sant Pere de Lilla, ciutat de la qual havia fet la seva capital i de la qual el m\xc3\xa9s antic document escrit \xc3\xa9s una carta de dotaci\xc3\xb3 del comte en aquesta esgl\xc3\xa9sia, per la qual li donava una granja a Flers i els dos ter\xc3\xa7os dels ingressos de l'esgl\xc3\xa9sia d'Annapes (1066)."